open-index/open-wikipedia-markdown huggingface dataset:
Eduardu da Silva

**Eduardu da Silva** (; dzimis ) ir Brazīlijā dzimis Horvātijas futbolists un Horvātijas izlases bijušais dalībnieks.

1998. gadā kopā ar ģimeni pārcēlies dzīvot no Brazīlijas uz Horvātiju. *[[GNK Dinamo Zagreb|Dinamo Zagreb]]* sastāvā divas reizes ir kļuvis par Horvātijas čempionu, kā arī divas reizes izcīnījis Horvātijas kausu. 2006. gadā tika atzīts par Horvātijas gada labāko futbolistu. Ar *[[Doneckas "Šahtar"|Shakhtar Donetsk]]* komandu ir izcīnījis divus Ukrainas Premjerlīgas čempionu titulus.

Horvātijas futbola izlasē da Silva debitēja  draudzības spēlē pret Īrijas izlasi. Pirmos vārtus izlases sastāvā guva  pret Honkongas izlasi.

## Sasniegumi
**Dinamo Zagreb**

* Horvātijas  Pirmā līga: 2002–03, 2005–06, 2006–07
* Horvātijas kauss: 2001–02, 2003–04, 2006–07
* Horvātijas Superkauss: 2002, 2003, 2006

**Shakhtar Donetsk**

* Ukrainas Premjerlīga: 2010–11, 2011–12, 2012–13, 2013–14
* Ukrainas kauss: 2010–11, 2011–12, 2012–13, 2015–16
* Ukrainas Superkauss: 2013, 2014, 2015

**Legia Warsaw**

* Polijas Ekstraklasa: 2017–18
* Polijas kauss: 2017–18

**Individuālie sasniegumi**

* Horvātijas Pirmās līgas sezonas labākais spēlētājs: 2005–06, 2006–07
* Horvātijas Pirmās līgas labākais vārtu guvējs: 2006–07
* Horvātijas gada futbolists: 2006

## Ārējās saites
Osnabrika

**Osnabrika** () ir pilsēta Lejassaksijas federālajā zemē, Vācijā. Atrodas apmēram 80 km uz ziemeļaustrumiem no Dortmundes un 45 km no Minsteres, kā arī 100 km uz rietumiem no Hannoveres.  pilsētas iedzīvotāju skaits sasniedza 164 tūkstošus, tādējādi tā ir trešā lielākā pilsēta Lejassaksijā pēc iedzīvotāju skaita. Pilsētā atrodas *Hellmann Worldwide Logistics* uzņēmuma vadība. Osnabrikā ir dzimis bijušais Vācijas prezidents Kristians Vulfs.

## Atsauces

## Ārējās saites

*
Ešlijs Jangs

**Ešlijs Jangs** (, ; dzimis ) ir Anglijas futbolists un bijušais Anglijas izlases dalībnieks. Kopš 2025. gada pārstāv Anglijas čempionāta komandu *[[Ipswich Town FC|Ipswich Town]]*.

2004. gadā Ešlijs Jangs tika atzīts par *[[Watford F.C.|Watford]]* komandas gada labāko jauno spēlētāju. 2007. gadā pārgāja uz Anglijas Premjerlīgas klubu *[[Aston Villa F.C.|Aston Villa]]*, un 2009. gadā tika atzīts par Premjerlīgas gada labāko jauno spēlētāju. 2011. gadā pievienojās *[[Manchester United FC|Manchester United]]* vienībai. Tur viņš spēlēja līdz 2020. gadam, 2013. gadā izcīnot Premjerlīgas čempionu titulu. Vēlāk vienu sezonu pavadījis Itālijas A sērijas komandā *[[Inter Milan]]*, kur palīdzējis komandai kļūt par čempioniem. 2021. gadā atgriezies *Aston Villa* komandā. 2023. gadā kā brīvais aģents pievienojies ''Everton''.

Anglijas futbola izlasē Jangs debitēja  spēlē pret Austrijas izlasi. Pirmos vārtus izlases sastāvā guva  pret Dānijas izlasi.

Ešlija Janga tēvs ir no Jamaikas, bet māte ir dzimusi Anglijā.

## Sasnieugmi
**Manchester United**

* Anglijas Premjerlīga: 2012–13
* FA kauss: 2015–16
* Anglijas Līgas kauss: 2016–17
* FA Community Shield: 2011
* UEFA Eiropas līga: 2016–17
**Inter Milan**

* Itālijas Serie A: 2020–21

## Ārējās saites
Robs Šremps

**Robs Šremps** (; dzimis ) ir amerikāņu hokejists, centra uzbrucējs. Karjeras laikā aizvadījis 114 spēles Nacionālajā hokeja līgā. Karjeras otro pusi aizvadījis vairākas sezonas Eiropas vadošajās līgās.

## Spēlētāja karjera
No 2002. līdz pat 2006. gadam Šremps spēlēja dažādos Ontārio hokeja līgas klubos, taču savu profesionālā spēlētāja karjeru uzsāka 2006.—07. sezonā, kad spēlēja AHL klubā Skrentonas "Penguins", sezonas gaitā aizvadot arī savu debijas spēli NHL kluba Edmontonas "Oilers" sastāvā. Šrempam "Oilers" rindās tā arī neizdevās nostiprināties, nākamo divu sezonu gaitā Edmontonas sastāvā aizvadot vēl sešas spēles, pārējo laiku pavadot Springfīldas "Falcons" sastāvā.

2009. gada vasarā Šrempa līgumu pārņēma Ņujorkas "Islanders" vienība, kuras sastāvā jau 2009.—10. sezonā uzbrucējs aizvadīja 44 spēles. 2010.—11. sezonā Šremps turpināja spēlēt "Islanders" sastāvā, taču tad, 2011. gada februārī, Šrempa līgumu pārņēma Atlantas "Thrashers", tās rindām hokejistam aizvadot vēl 18 spēles. "Thrashers" pārceļoties uz Vinipegu, Šremps kļuva par brīvo aģentu un 2011. gada augustā pievienojās Zviedrijas Elitsērijas klubam MODO.

2012.—13. gada sezonu uzsāka KHL kluba Rīgas "Dinamo" sastāvā, taču novembra nogalē klubs līgumu ar spēlētāju lauza, Šrempam pārceļoties uz Austrijas hokeja līgas vienību Zalcburgas "Red Bull". Vēlāk spēlēja Šveices hokeja līgas klubā HK Cuga. 2014.—15. gada sezonu aizvadīja Zviedrijas hokeja līgas klubā Šelefteo AIK, kopā ar komandu izcīnot līgas sudraba medaļas, savukārt 2015.—16. gada sezonā spēlēja AHL vienībā Portlendas "Pirates".

2018. gada novembrī Šremps paziņoja par hokejista karjeras beigšanu. Tomēr pēc pārcelšanās uz dzīvi Latvijā 2020. gada augustā viņš noslēdza līgumu ar Latvijas hokeja virslīgas klubu Mogo/LSPA, tās rindās aizvadot 17 spēles.

## Atsauces

## Ārējās saites
Rauls Meirelišs

**Rauls Meirelišs** (, ; dzimis ) ir bijušais Portugāles futbolists un Portugāles izlases dalībnieks.

Četras reizes *[[Futebol Clube do Porto|Porto]]* sastāvā ir kļuvis par Portugāles čempionu. 2011. gadā fani atzina Meirelišu par labāko Premjerlīgas spēlētāju. Tajā brīdī viņš spēlēja *[[Liverpool FC|Liverpool]]* komandā. Šajā pašā gadā viņš nonāca *[[Chelsea F.C.|Chelsea]]* klubā, ar kuru viņš 2012. gadā ieguva UEFA Čempionu līgas kausu.

Portugāles futbola izlasē Meirelišs debitēja  spēlē pret Kazahstānas izlasi. Pirmos vārtus izlases sastāvā guva  pret Turcijas izlasi.

## Ārējās saites
KOMPSAT-3

**KOMPSAT-3** jeb **Arirang-3** ir Korejas Aerokosmisko pētījumu institūta (KARI) Zemes novērošanas pavadonis, kas palaists 2012. gada maijā solārsinhronā orbītā. 

Kosmisko aparātu izmantos kartēšanai, lauksaimniecības kultūru, vides un okeāna novērošanai. Tā kamera, kuru izgatavojis Astrium Vācijas uzņēmums, var izšķirt līdz 70 cm lielus objektus uz Zemes virsmas.

*KOMPSAT-3* tika palaists  16:09 UTC ar nesējraķeti H-IIA/202 (lidojums 21) no Tanegasimas kosmosa centra. Kopā ar to tika palaisti pavadoņi SHIZUKU, SDS-4 un HORYU-II. *KOMPSAT-3* no raķetes atdalījās 16:55 UTC. 

## Atsauces

## Ārējās saites
* ''KOMPSAT-3'' KARI vietnē 
* KOMPSat 3, 3A (Arirang 3, 3A) ''Gunter's Space Page''
Čakstīšu apakšdzimta

**Čakstīšu apakšdzimta** (*Saxicolinae*) ir mušķērāju dzimtas (*Muscicapidae*) apakšdzimta, kuras sugas mājo Eiropā un Āzijā. Šī putnu grupa vēl nesenā pagātnē tika sistematizēta meža strazdu dzimtā (*Turdidae*), bet mūsdienās tā tiek sistematizēta mušķērāju dzimtā. DNS pētījumi liecina, ka mušķērāju un mežastrazdu dzimtas ir tuvu radniecīgas. 

Čakstīšu apakšdzimtas sugas ir mazi, kompakti putniņi, kas barojas ar kukaiņiem un citiem bezmugurkaulniekiem. Tie medī no zema zara, akmens vai cita neliela pacēluma, no kura novēro apkārni. Tiek medīti kukaiņi, kas atrodas uz zemes. Kad kukainis nomedīts, putniņš atgriežas savā vērošanas postenī. Čakstīšu apakšdzimtas putniem ir raksturīga bieža astes cilāšana. Lielākā daļa apakšdzimtas sugu ir migrējoši putni. Lielākajai daļai sugu tēviņi ir krāšņās un košās krāsās.

## Latvijā
Latvijā sastopamas 16 čakstīšu apakšdzimtas sugas: Sibīrijas rubīnrīklīte (*Calliope calliope*), baltkakla mušķērājs (*Ficedula albicollis*), melnais mušķērājs (*Ficedula hypoleuca*), mazais mušķērājs (*Ficedula parva*), lakstīgala (*Luscinia luscinia*), rietumu lakstīgala (*Luscinia megarhynchos*), zilrīklīte (*Luscinia svecica*), tuksneša čakstīte (*Oenanthe deserti*), akmeņčakstīte (*Oenanthe oenanthe*), daglā čakstīte (*Oenanthe pleschanka*), smiltāju čakstīte (*Oenanthe isabellina*), melnais erickiņš (*Phoenicurus ochruros*), erickiņš (*Phoenicurus phoenicurus*), lukstu čakstīte (*Saxicola rubetra*), tumšā čakstīte (*Saxicola rubicola*) un rudsānu zilastīte (*Tarsiger cyanurus*).

## Sistemātika
* **Čakstīšu apakšdzimta** (*Saxicolinae*)
** ģints: Akmeņstrazdi (*Monticola*)
** ģints: Āfrikas akmeņčakstītes (*Thamnolaea*)
** ģints: Āfrikas čakstītes (*Emarginata*)
** ģints: Bagobo tarkšķi (*Leonardina*)
** ģints: Baltrīklītes (*Irania*)
** ģints: Čakstītes (*Saxicola*)
** ģints: Dakšastes (*Enicurus*)
** ģints: Džungļu mušķērāji (*Vauriella*)
** ģints: Erickiņi (*Phoenicurus*)
** ģints: Īsspārņi (*Brachypteryx*)
** ģints: Košie mušķērāji (*Ficedula*)
** ģints: Lakstīgalas (*Luscinia*)
** ģints: Lielie īsspārņi (*Heinrichia*)
** ģints: Pundurmušķērāji (*Muscicapella*)
** ģints: Punktainie īsspārņi (*Heteroxenicus*)
** ģints: Rubīnrīklītes (*Calliope*)
** ģints: Rūsrīklītes (*Larvivora*)
** ģints: Skudru čakstītes (*Myrmecocichla*)
** ģints: Smiltāju čakstītes (*Oenanthe*) 
** ģints: Svilpējstrazdi (*Myophonus*)
** ģints: Svītrainās čakstītes (*Campicoloides*)
** ģints: Tīreļa čakstītes (*Pinarochroa*)
** ģints: Zilastītes (*Tarsiger*)
** ģints: Zilie erickiņi (*Myiomela*)
** ģints: Zilkrūšu erickiņi (*Cinclidium*)

## Atsauces

## Ārējās saites
* Chat-thrushes, Saxicolinae
* Saxicolinae
Ivica Oličs

**Ivica Oličs** (, ; dzimis ) ir bijušais Horvātijas futbolists un Horvātijas izlases dalībnieks. Kopš 2024. gada Oličs ir Horvātijas U19 izlases galvenais treneris.

Oličs divas reizes ir kļuvis par Horvātijas čempionu — vienu reizi ar *[[NK Zagreb|Zagreb]]*, bet otru reizi ar *[[GNK Dinamo Zagreb|Dinamo Zagreb]]*. 2002. un 2003. gadā tika atzīts par Horvātijas augstākās līgas vērtīgāko spēlētāju. 2003. gadā pārgāja uz *[[PFK CSKA Maskava|PFC CSKA Moscow]]*, ar kuru viņš trīs reizes kļuva par Krievijas Premjerlīgas čempionu. 2005. gadā ar šo komandu izcīnīja arī UEFA kausu. 2009. gadā Ivica Oličs tika atzīts par Horvātijas labāko futbolistu. Gadu vēlāk ar *[[FC Bayern München|Bayern München]]* kļuva par Vācijas čempionu. Divas reizes ir piedalījis UEFA Čempionu līgas finālā, bet tā arī nav ieguvis šo trofeju.

Horvātijas futbola izlasē Oličs debitēja 2002. gadā. Pirmos vārtus izlases sastāvā guva  pret Bosnijas un Hercegovinas izlasi. Ir piedalījis 2002. un 2006. gada FIFA Pasaules kausa finālturnīros, kā arī 2004. un 2008. gada Eiropas čempionāta finālturnīros. Viņš tika pieteikts arī 2012. gada Eiropas čempionāta finālturnīram, bet četras dienas pirms turnīra sākuma tika satraumēts, un izņemts no Horvātijas izlases pieteikuma turnīram.

## Sasniegumi

### Spēlētāja karjera
**Marsonia**

* Horvātijas Otrā līga: 1999—2000

**NK Zagreb**

* Horvātijas Pirmā līga: 2001—02

**DInamo Zagreb**

* Horvātijas Pirmā līga: 2002—03
* Horvātijas Superkauss: 2003

**CSKA Moscow**

* Krievijas Premjerlīga: 2003, 2005, 2006
* Krievijas kauss: 2004—05, 2005—06
* Krievijas Superkauss: 2004, 2006
* UEFA kauss: 2004—05

**Hamburger SV**

* UEFA Intertoto kauss: 2007

**Bayern Munich**

* Vācijas Bundeslīga: 2009—10
* DFB Pokal: 2009—10
* DFL Supercup: 2010

**Individuālie sasniegumi**

* Horvātijas Pirmās līgas gada labākais spēlētājs: 2002
* Horvātijas gada futbolists: 2009, 2010

## Ārējās saites
Jurijs Žirkovs

**Jurijs Žirkovs** (, dzimis ) ir bijušais Krievijas futbolists un bijušais Krievijas izlases dalībnieks.

2005. gadā ar *[[PFK CSKA Maskava|PFC CSKA Moscow]]* ieguva UEFA kausu, kā arī divas reizes kļuva par Krievijas Premjerlīgas uzvarētāju un četras reizes ieguva Krievijas kausu. 2008. gadā Jurijs Žirkovs tika atzīts par Krievijas gada futbolistu. 2009. gadā par 18 miljoniem sterliņu mārciņām Žirkovu iegādājās Anglijas Premjerlīgas klubs *[[Chelsea F.C.|Chelsea]]*. Viņš kļuva par visu laiku dārgāko krievu futbolistu. Kopā ar *Chelsea* vienu reizi kļuva par Anglijas čempionu un vienu reizi ieguva FA kausu.

Krievijas futbola izlasē Žirkovs debitēja 2005. gadā. 2008. gada Eiropas čempionātā Žirkovs Krievijas izlases sastāvā ieguva trešo vietu. Pēc turnīra Žirkovs tika iekļauts čempionāta simboliskajā izlasē.

## Sasniegumi
**CSKA Moscow**

* Krievijas Premjerlīga: 2005, 2006
* Krievijas kauss: 2004–05, 2005–06, 2007–08, 2008–09
* Krievijas Superkauss: 2004, 2006, 2007, 2009
* UEFA kauss: 2004–05

**Chelsea**

* Anglijas Premjerlīga: 2009–10
* FA kauss: 2009–10

**Zenit**

* Krievijas Premjerlīga: 2018–19, 2019–20, 2020–21
* Krievijas kauss: 2015–16, 2019–20
* Krievijas Superkauss: 2016, 2020

## Ārējās saites
SHIZUKU

**SHIZUKU** ( "ūdens pile") jeb **GCOM-W1** () ir Japānas Aerokosmisko pētījumu aģentūras (JAXA) Zemes novērošanas pavadonis ūdens cikla pētījumiem. Tas iekļaujas ASV/Francijas klimata pētniecības pavadoņu sistēmā A-Train. Kosmiskais aparāts palaists 2012. gada maijā solārsinhronā orbītā.

Pavadonis apgādāts ar mikroviļņu skenējošo radiometru *Advanced Microwave Scanning Radiometer 2* (*AMSR2*), ar kuru mēra vāju mikroviļņu emisiju no Zemes virsmas un atmosfēras. Tas ļauj novērot nokrišņus, ūdens tvaiku, jūras virsmas vēju ātrumu, jūras virsmas temperatūru, augsnes mitrumu un sniega dziļumu. *AMSR2* rotē ar vienu apgriezienu 1,5 sekundēs, iegūstot datus 1450 km platumā un aptverot 99 % Zemes divās dienās. *AMSR2* ir Japānas pavadonī ADEOS II (beidzis darboties 2003. gadā) uzstādītā instrumenta *AMSR* un NASA pavadoņa Aqua instrumenta *AMSR-E* (sabojājies 2011. gadā) uzlabota versija. Līdzīgs radiometrs bija arī uz Eiropas pavadoņa Envisat, bet ar to tika zaudēti sakari 2012. gada aprīlī.

*SHIZUKU* tika palaists  16:09 UTC ar nesējraķeti H-IIA/202 (lidojums 21) no Tanegasimas kosmosa centra. Kopā ar to tika palaisti pavadoņi KOMPSAT-3, SDS-4 un HORYU-II. Pavadonis no raķetes atdalījās 17:02 UTC.

## Atsauces

## Ārējās saites
* ''SHIZUKU'' JAXA 
* GCOM-W (Shizuku) *Gunter's Space Page*
Uzbrukumi Dobelei (1280)

[250px|thumb|[Livonijas konfederācijas karte 13. gadsimta vidū. Kuldīgas komtura karaspēks no Kuldīgas (Goldingen) devās karagājienā uz austrumiem]]
[thumb|250px|Dobeles pilskalns ar [Dobeles komturi|komturu pils drupām (19.gs. sākuma attēls).]]
**1280. gada uzbrukumus Dobelei** Livonijas krusta karu laikā veica Kuldīgas fogts ar kuršu karaspēku pēc tam, kad zemgaļu ķēniņš Nameisis noslēdza savienību ar Lietuvas dižkunigaiti Traideni un padzina krustnešus no Zemgales. 

## Atskaņu hronikas vēstījums
Kuldīgas fogts Johans no Ohtenhauzenes 1280. gadā kopā ar četriem ordeņa bruņiniekiem sapulcināja kuršu karaspēku un "caur purvu, meža biezokni" devās karagājienā uz Dobeles zemi. 
Kad viņi sasniedza aizžogu (*hagen*), kas bija uzcelts uz Zemgales robežas, fogts ar kuršu karaspēku, kurā bija piecdesmit jātnieku, atdalījās no citiem un devās uzbrukumā Dobeles pilskalnam. Uzbrucēji cieta neveiksmi un ar smagi ievainoto Kuldīgas fogtu uz nestuvēm atkapās no pils.

Par to uzzināja zemgaļu ķēniņš Nameisis, kas izraudzījās labākos dobeliešu jātniekus un devās vajāt Kuldīgas fogta karapulku. Pēc vairākām dienām viņi pie Babotes panāca kuršus, kas izrādīja niknu pretestību un kaujā nogalināja 50 zemgaliešu. Nameisis pieņēma lēmumu atkāpties atpakaļ uz savu zemi. 

Pēc kāda laika Kuldīgas fogts un komturs devās jaunā karagājienā uz Dobeles zemi, kur tie ieņēma Dobeles pilsētu un nogalināja 300 tās iedzīvotāju un ar gūstekņiem un kara laupījumu devās atpakaļ uz Kursu.

## Atsauces

## Skatīt arī
* Livonijas krusta kari
Navass

**Navass** (; sieviešu dzimtē **Navasa**) ir spāņu cilmes uzvārds. Cilvēki ar šo uzvārdu:

* Hesuss Navass (*Jesús Navas*; 1985) — Spānijas futbolists;
* Keilors Navass (*Keylor Navas*; 1986) — Kostarikas futbolists.
Hesuss Navass

**Hesuss Navass** (, ; dzimis ) ir Spānijas bijušais futbolists un Spānijas izlases dalībnieks.

Hesuss Navass *[[Sevilla FC|Sevilla]]* komandā ir pavadījis 10 gadus. Kopā ar to divas reizes ir ieguvis Spānijas Karaļa kausu un divas reizes — UEFA kausu. 2013. gadā Navass pārcēlās uz Anglijas klubu *[[Manchester City F.C.|Manchester City]]*. Tur viņš kļuva par Anglijas čempionu un divas reizes ieguva Anglijas Līgas kausu. 2017. gadā pārcēlies atpakaļ uz *Sevilla* komandu, kur viņš spēlēja līdz 2024. gadam. Kopumā *Sevilla* komandas rindās aizvadījis 705 mačus, kas ir kluba rekords. 

Spānijas futbola izlasē Navass debitēja 2009. gadā. Kopā ar citiem Spānijas izlases futbolistiem ieguva 2010. gada FIFA Pasaules kausu. Pirmos vārtus Spānijas izlases labā guva  spēlē pret Dienvidkorejas izlasi. Ar izlasi uzvarējis arī 2012. un 2024. gada Eiropas čempionātā.

## Sasniegumi
**Sevilla**

* Copa del Rey: 2006–07, 2009–10
* Spānijas Superkauss: 2007
* UEFA kauss/UEFA Eiropas līga: 2005–06, 2006–07, 2019–20, 2022–23
* UEFA Superkauss: 2006

**Manchester City**

* Anglijas Premjerlīga: 2013–14
* Anglijas Līgas kauss: 2013–14, 2015–16

**Spānija**

* FIFA Pasaules kauss: 2010
* Eiropas čempionāts futbolā: 2012, 2024
* UEFA Nāciju līga: 2022–23
## Atsauces

## Ārējās saites
Ābece

**Ābece** ir grāmata, kas paredzēta lasītprasmes apgūšanai. Ābece palīdz iemācīties burtus un to izrunu, kā arī lasīt zilbes un vārdus.

## Latviešu ābeces vēsture
Pirmās latviešu ābeces 17. gadsimta beigās izdeva vācu mācītāji, lai audzinātu latviešus reliģiskā garā un pakļāvīgus muižniekiem. No 1680. gada līdz 1700. gadam vien vairākās Rīgas tipogrāfijās tika izlaisti seši ābeču izdevumi. 1683. gadā iespiestā ābece uzskatāma par vecāko atrasto latviešu ābeci. Tā atbilst 1660. gadā Zviedrijā izdotajai ābecei. Vēlāk grāmatu „Jaunā ABC un lasīšanas mācība” 1782. gadā sarakstīja arī Vecais Stenders, pēc pieciem gadiem viņš sarakstīja pirmo ilustrēto latviešu ābeci. Dažās no 18. un 19. gadsimtā izdotajām ābecēm iekšā bija arī reizrēķins.

Vecākās ābeces bija sastādītas pēc burtošanas (boksterēšanas) metodes, bērni mācījās lasīt savienojot burtu nosaukumus zilbēs un vārdos (piemēram, vārdu „sala” burtoja: es-a=sa; el-a=la; sa-la). Tas bija sarežģīts apmācības process.

1844. gadā Andrejs Spāģis izdeva pirmo ābeci „Bērnu prieks”, kas bija sastādīta pēc skaņu metodes. Apguvuši skaņas, bērni burtus savienoja zilbēs un zilbes vārdos (piemēram, vārdu „sala” mācījās: s..a..=sa; l..a..=la; sala)

## Atsauces
Ābeles

**Ābeles** () ir rožu dzimtas augļu koki ar lodveida augļiem — āboliem.

Izplatītākās ābeļu sugas ir dārza ābele (*Malus domestica*), plūmjlapu ābele (*Malus prunifolia*) un zemā ābele (*Malus pumila*).

Ābeles kā krāšņumkokus audzē dārzos un parkos. Koksne ābelēm ir blīva, stingra, izturīga un viegli apstrādājama. Mūsdienās pasaulē ir sastopamas vairāk nekā 7500 ābeļu šķirnes.

## Sugas
Pēc *[[The Plant List]]*:
* *[[Malus asiatica]]*, Āzijas ābele
* *[[Malus baccata]]*, ogu ābele
* *[[Malus bhutanica]]*
* *[[Malus daochengensis]]*
* *[[Ābele|Malus domestica]]*, dārza ābele
* *[[Malus doumeri]]*
* *[[Malus fusca]]*, brūnā ābele
* *[[Malus halliana]]*, Halla ābele
* *[[Malus honanensis]]*
* *[[Malus hupehensis]]*
* *[[Malus jinxianensis]]*
* *[[Malus kansuensis]]*
* *[[Malus komarovii]]*
* *[[Malus leiocalyca]]*
* *[[Malus malus]]*
* *[[Malus mandshurica]]*
* *[[Malus×micromalus]]*
* *[[Malus muliensis]]*
* *[[Malus ombrophila]]*
* *[[Malus orientalis]]*
* *[[Malus prattii]]*
* *[[Malus prunifolia]]*, plūmjlapu ābele
* *[[Malus pumila]]*, zemā ābele
* *[[Malus rivularis]]*
* *[[Malus rockii]]*
* *[[Malus sieboldii]]*, Zībolda ābele
* *[[Malus sieversii]]*
* *[[Malus sikkimensis]]*
* *[[Malus×soulardii]]*
* *[[Malus spectabilis]]*, krāšņā ābele
* *[[Malus sylvestris]]*, mežābele
* *[[Malus toringoides]]*, toringoveida ābele
* *[[Malus transitoria]]*
* *[[Malus yunnanensis]]*
* *[[Malus zumi]]*

## Atsauces

## Ārējās saites
Džo Kols

**Džozefs Džons "Džo" Kols** (; dzimis ) ir angļu futbola treneris un bijušais futbolists, spēlēja pussarga pozīcijā. Pašlaik (2021) Kols ir ''Chelsea'' akadēmijas treneris. Viņš tiek raksturots kā "tehniski apdāvināts spēlētājs ar izdomu, lai uzlauztu aizsardzību".

Viņš sāka karjeru West Ham United komandā, kur piecu gadu laikā nospēlēja 120 Anglijas futbola Premjerlīgas spēles, līdz 2003. gadā pievienojās Chelsea komandai. Kols ar Chelsea uzvarēja trīs Anglijas futbola Premjerlīgas kausus un divus FA kausus pirms 2010. gada jūlijam, kad pievienojās Liverpool komandai, kuri gadu pēc tam izīrēja viņu uz Lille. 2013. gada janvārī viņš atgriezās West Ham un tad pievienojās Aston Villa, kad 2014. gada maijā viņu palaida no komandas.

Spēlējis Anglijas futbola izlasē kopš 2001. gada, Kols ir nospēlējis 56 spēles, guvis 10 vārtus. Izvēlēts Anglijas komandai trijos Pasaules kausos un 2004. gada Eiropas čempionātā.

## Statistika

|-
|2001||1||0
|-
|2002||7||0
|-
|2003||5||2
|-
|2004||6||0
|-
|2005||10||2
|-
|2006||9||2
|-
|2007||9||1
|-
|2008||6||3
|-
|2009||0||0
|-
|2010||3||0
|-
|2011||0||0
|-
!Kopā||56||10
|}

## Sasniegumi
**West Ham United**

* UEFA Intertoto kauss: 1999

**Chelsea**

* Anglijas Premjerlīga: 2004—05, 2005—09, 2009—10
* FA kauss: 2006—07, 2009—10
* Anglijas Līgas kauss: 2004—05
* FA Community Shield: 2005

**Individuālie sasniegumi**

* ''West Ham United'' gada labākais spēlētājs: 2002—03
* ''Chelsea'' gada labākais spēlētājs: 2007—08

## Atsauces

## Ārējās saites

* Premjerlīgas profils  
* Liverpool F. C. profils 
* TheFA.com profils  
* Chelsea F. C. profils
Hoans Kapdevila

**Hoans Kapdevila** (; dzimis ) ir bijušais spāņu futbolists, spēlēja aizsarga pozīcijā, Spānijas futbola izlases dalībnieks.

Gandrīz visu karjeru aizvadījis Spānijas *[[La Liga]]* klubos. Kopumā piedalījies 379 spēlēs 13 sezonās un guvis 36 vārtus, visilgāk spēlējis Akoruņas "Deportivo" un *[[Villarreal CF|Villarreal]]* klubu sastāvos. "Deportivo" sastāvā izcīnījis vienu Spānijas Karaļa kausu un divus Spānijas Superkausus. 2011. gadā pārgājis uz Portugāles klubu *[[Lisabonas "Benfica"|Benfica]]*.

Spānijas nacionālo izlasi pārstāvējis divos Eiropas čempionātos (, ) un 2010. gada FIFA Pasaules kausā. 2008. gada Eiropas čempionātā un 2010. gada Pasaules kausā viņš Spānijas izlases sastāvā kļuva par turnīra uzvarētāju. Spānijas U-23 izlases sastāvā izcīnīja sudraba medaļu .

## Sasniegumi
**Deportivo**

* Copa del Rey: 2001–02
* Spānijas Superkauss: 2002

**Benfica**

* Taça da Liga: 2011–12

**Santa Coloma**

* Andoras līga: 2016–17

**Spānija**

* FIFA Pasaules kauss: 2010
* Eiropas čempionāts futbolā: 2008

## Ārējās saites
* BDFutbol profils
Dobeles aplenkums (1280)

[250px|thumb|[Livonijas konfederācijas karte 13. gadsimta vidū. Karagājiens notika uz dienvidiem no Rīgas.]]
[thumb|250px|Dobeles pilskalns ar [Dobeles komturi|komturu pils drupām (19.gs. sākuma attēls).]]
**1280. gada Dobeles aplenkums** notika 1280. gada novembrī  pēc Nameiša vadītā karagājiena uz Rīgu. Karagājiens uz Dobeli tika organizēts pēc mestra Konrāda ierašanās Livonijā, kad viņam izdevās sapulcināt gan savu vasaļu, gan arī Tērbatas un Rēveles karapulkus. Uzbrucēji nopostīja Dobeles pilsētu un aplenca Dobeles pilskalnu, kuru pirms tam krustnešiem ne reizi nebija izdevies ieņemt. Tādēļ pie aizsarggrāvja uzcēla akmeņu mešanas iekārtu pils sagraušanai. Tomēr, kad tika saņemta vēsts, ka pils aizstāvjiem no Lietuvas puses izsūtīti papildus spēki, krustneši nolēma pārtraukt aplenkumu un doties tiem pretī. Sadursme notika kādā purvainā vietā, kur ordeņa jātnieki iestiga un mestrs pieņēma lēmumu atgriezties Rīgā. 
   
## Atskaņu hronikas vēstījums
Pēc mestra Konrāda ierašanās Livonijā, ordeņa brāļi viņam ieteica doties jaunā karagājienā uz Dobeles pili. Noteiktajā dienā mestrs Rīgā sapulcināja visu sev padoto ordeņa fogtu karapulkus, ieradās arī Tērbatas bīskaps Frīderihs no Hāzeldorfas (*Vriderich*, 1268–1284) un Rēveles pilskunga karadraudze ar saviem karogiem.
Krustnešu karaspēks izpostīja Dobeles pilsētu un nogalināja tās iedzīvotājus, no kuriem tikai "retais izglābās, kas pilī tverties nepatapa". Kad pils ienemšanai uzbrucēji uztaisīja akmeņmeti un uzstādīja to pils aizsarggrāvja priekšā, tika saņemta ziņa, ka no Lietuvas puses Dobeles aizstāvjiem palīgā devies liels karaspēks. Krustneši saskaldīja akmeņmeti un turpināja karagājienu. 
Karaspēku sadursme notika uz ceļa starp Dobeli un Lietuvu  vietā, kas hronikā nosaukta par Slakenkapeni (*Slackenkappen*), iespējams, pie Tērvetes pietekas Skujaines. Ieraudzījuši krustnešu karaspēka lielumu, pagāni atkāpās kādā purvainā vietā. Jātnieku pulks landmaršala vadībā devās tiem pakaļ, bet iestiga vēl neaizsalušā purva vietā un pārtrauca uzbrukumu par spīti Tērbatas bīskapa Frīderiha iebildumiem. Ordeņa vadība nolēma atgriezties Rīgā, kur mestru un Tērbatas bīskapu ordeņa brāļu sētā uzņēma kā varoņus.

## Atsauces

## Skatīt arī
* Livonijas krusta kari
Pīters Kraučs

**Pīters Džeimss Kraučs** (; dzimis ) ir bijušais angļu futbolists, spēlēja uzbrucēja pozīcijā, bijušais Anglijas futbola izlases dalībnieks.

Lielāko karjeras daļu aizvadījis Anglijas Premjerlīgas klubu sastāvos, vienīgi 2000. gadā ticis izīrēts Zviedrijas klubam *[[IFK Hässleholm]]*. *[[Liverpool FC|Liverpool]]* sastāvā izcīnījis 2006. gada FA kausu un 2007. gadā sasniedzis UEFA Čempionu līgas finālu.

Anglijas nacionālo izlasi pārstāvējis divos Pasaules kausos (2006, 2010).

## Sasniegumi
**Liverpool**

* FA kauss: 2005–06
* FA Community Shield: 2006

**Individuālie sasniegumi**

* Queens Park Rangers sezonas labākais spēlētājs: 2000–01
* ''Portsmouth'' sezonas labākais spēlētājs: 2001–02
* ''Stoke City'' gada labākais spēlētājs: 2011–12

## Atsauces

## Ārējās saites

* Stokecityfc.com profils 
* Yahoo Eurosport UK profils 
* Ex-canaries.co.uk profils 
* Chelsea F.C. profils
Kendija Dilfere

**Kendija Dilfere** (; dzimusi ) ir nīderlandiešu saksofoniste.

Arī viņas tēvs Hanss Dilfers ir saksofonists. Spēlēt saksofonu sākusi sešu gadu vecumā. 14 gadu vecumā dibinājusi savu grupu *Funky Stuff*. K. Dilferes 1990. gadā izdotais debijas studijas albums *Saxuality* tika nominēts *[[Grammy]]* balvai. Karjeras laikā izdevusi deviņus studijas albumus, divus koncertierakstus un vienu labāko dziesmu izlasi. Uzstājusies kopā ar vairākiem slaveniem mūziķiem, tai skaitā savu tēvu, Prinsu, Deividu Stjuartu. Vada TV raidījumu *Candy meets...*

## Diskogrāfija
* *[[Saxuality]]* (1990)
* *[[Sax-a-Go-Go]]* (1993)
* *[[Big Girl]]* (1995)
* *[[For the Love of You (album)|For the Love of You]]* (1997)
* *[[The Best of Candy Dulfer]]* (1998)
* *[[Girls Night Out]]* (1999)
* *[[What Does It Take]]* (1999)
* *Dulfer Dulfer* (2002)
* *[[Right in My Soul]]* (2003)
* *[[Candy Store]]* (2007)
* *[[Funked Up & Chilled Out]]* (2009)
* *Crazy* (2011)

## Atsauces

## Ārējās saites

* 
*
Keita Aptone

**Ketrīna "Keita" Aptone** (; dzimusi ) ir amerikāņu modele un aktrise. Viņa vislabāk ir pazīstama ar fotogrāfijām *[[Sports Illustrated]] Swimsuit Issue*. 2011. gadā viņa tika atzīta par gada labāko jaunpienācēju, savukārt jau 2012. gadā bija vāka modele. Viņas tēvocis ir ASV Pārstāvju palātas loceklis Freds Aptons. Jaunībā nodarbojusies ar jāšanas sportu. Modeles karjeru sākusi 2008. gadā, kad parakstīja līgumu ar *Elite Model Management*. Aptone filmējusies filmās "Kā aplaupīt debesskrāpi" (2011) un "Atriebība sieviešu gaumē" (2014).

## Atsauces

## Ārējās saites

*
Playboy

***Playboy*** ir vīriešu dzīvesstila žurnāls. To 1953. gadā Čikāgā dibināja Hjū Hefners. *Playboy* pašlaik ir viens no plašāk pazīstamākajiem zīmoliem pasaulē. Žurnālā tiek publicētas intervijas, pētnieciski un izklaidējoši raksti, pasaules literātu stāsti un augsti kvalitatīvi un mākslinieciski sieviešu kailfoto. Pirmais žurnāls tika izdots 1953. gada decembrī, uz tā vāka bija attēlota Merilina Monro. Kopējais žurnāla metiens 2011. gadā sasniedza 1,5 miljonus. No 2010. līdz 2014. gadam žurnāls tika izdots arī Latvijā.

## Atsauces

## Ārējās saites
*
Vess Brauns

**Vess Brauns** (; dzimis ) ir angļu bijušais futbolists, spēlēja aizsarga pozīcijā, bijušais Anglijas futbola izlases dalībnieks.

Lielāko karjeras daļu aizvadījis Anglijas Premjerlīgas kluba *[[Manchester United FC|Manchester United]]* (232 spēles un 3 vārti Premjerlīgā) sastāvā. *Manchester United* sastāvā izcīnījis piecas uzvaras Premjerlīgā (1999, 2001, 2003, 2007, 2008), divus FA kausus (1999, 2004) un divas reizes uzvarējis UEFA Čempionu līgā (1999, 2008).

Anglijas nacionālo izlasi pārstāvējis 2002. gada FIFA Pasaules kausā.

## Sasniegumi
**Manchester United**

* Anglijas Premjerlīga: 1998—99, 2000—01, 2002—03, 2006—07, 2007—08
* FA kauss: 1998—99, 2003—04
* Anglijas Līgas kauss: 2005—06, 2009—10
* FA Community Shield: 2007, 2008
* UEFA Čempionu līga: 1998—99, 2007—08

## Atsauces

## Ārējās saites

* ManUtd.com profils 
* StretfordEnd.co.uk profils 
* Premjerlīgas profils
Petija Smita

**Patrīcija Lī "Petija" Smita** (; dzimusi ) ir amerikāņu dziedātāja, dziesmu autore, dzejniece un māksliniece.

Viņa kļuva par vienu no Ņujorkas pankroka kustības ietekmīgākajām personām ar 1975. gada debijas albumu *[[Horses]]*. Viņa tiek saukta par "pankroka krustmāti". P. Smitas viena no plašāk pazīstamākajām dziesmām ir *Because the Night*, ko mūziķe sarakstīja kopā ar Brūsu Springstīnu un izdeva 1978. gadā. Singls sasniedza 13. vietu *Billboard Hot 100* topā. 2007. gadā viņa tika uzņemta rokenrola slavas zālē. 2010. gada decembrī saņēma Nacionālo grāmatu balvu par viņas memuāriem *Just Kids*. Kopumā karjeras laikā izdevusi vienpadsmit studijas albumus, trīs labāko dziesmu izlases un 19 singlus.

## Diskogrāfija
;Studijas albumi
* *[[Horses]]* (1975)
* *[[Radio Ethiopia]]* (1976)
* *[[Easter]]* (1978)
* *[[Wave]]* (1979)
* *[[Dream of Life]]* (1988)
* *[[Gone Again]]* (1996)
* *[[Peace and Noise]]* (1997)
* *[[Gung Ho]]* (2000)
* *[[Trampin']]* (2004)
* *[[Twelve]]* (2007)
* *[[Banga (albums)|Banga]]* (2012)

## Atsauces

## Ārējās saites

*
Džermens Defo

**Džermens Defo** (; dzimis ) ir bijušais Anglijas futbolists un Anglijas izlases dalībnieks.

Anglijas futbola izlasē Defo debitēja 2004. gada martā spēlē pret Zviedrijas izlasi. Pirmos vārtus Anglijas izlases labā guva  spēlē pret Polijas izlasi. Savas karjeras laikā pārstāvējis vairākas komandas ne tikai Anglijā, bet spēlējis arī Kanādā un Skotijā. Savas karjeras veiksmīgāko daļu aizvadījis ''Tottenham Hotspur'', kur ar 143 vārtiem ir kluba sestais labākais vārtu guvējs vēsturē. Savu karjeru beidzis 2022. gadā.

Džermena Defo tēvs ir no Dominikas, bet māte no Sentlūsijas.

## Sasniegumi
**Tottenham Hotspur**

* Anglijas Līgas kauss: 2007–08
**Rangers**

* Skotijas Premjerlīga: 2020–21

**Individuālie sasniegumi**

* Tottenham Hotspur gada labākais spēlētājs: 2004
* Sunderland sezonas labākais spēlētājs: 2015–16

## Ārējās saites
Džindžera Rodžersa

**Džindžera Rodžersa** (; dzimusi **Virdžīnija Ketrīna Makmeta** (*Virginia Katherine McMath*) , mirusi ) bija amerikāņu aktrise, dziedātāja, māksliniece un dejotāja.

Karjeras laikā filmējās 73 filmās, desmit no tām — kopā ar Fredu Astēru. Par tēlojumu 1940. gada Sema Vuda filmā *[[Kitty Foyle]]* Dž. Rodžersa saņēma Amerikas Kinoakadēmijas balvu kā labākā aktrise. 1999. gadā viņa iekļuva Amerikas Kinoinstitūta saraksta "Visu laiku izcilākā sieviešu kārtas zvaigzne" 14. vietā.

## Pazīstamākās filmas
* "42. iela" (*42nd Street*, 1933, režisors Loids Beikons)
* "Jautrā šķirtene" (*The Gay Divorcee*, 1934, režisors Marks Sandričs)
* "Cilindrs" (*Top Hat*, 1935, režisors Marks Sandričs)
* "Svinga laiks" (*Swing Time*, 1936, režisors Džordžs Stīvenss)
* "Sekojot flotei" (*Follow the Fleet*, 1936, režisors Marks Sandričs)
* "Skatuves durvis" (*Stage Door*, 1937, režisors Gregorijs La Kava)
* "Uzdejosim?" (*Shall We Dance*, 1937, režisors Marks Sandričs)
* "Bezrūpīgais" (*Carefree*, 1938, režisors Marks Sandričs)
* "Kitija Foila" (*Kitty Foyle*, 1940, režisors Sems Vuds)
* "Majors un nepilngadīgā" (*The Major and the Minor*, 1942, režisors Billijs Vailders)
* "Pērtiķu lieta" (*Monkey Business*, 1952, režisors Hauards Hokss)

## Ārējās saites
Rodžersa

**Rodžersa** var būt:

* Džindžera Rodžersa (*Ginger Rogers*; 1911—1995) — amerikāņu aktrise, dziedātāja, māksliniece un dejotāja;
* Kemrina Rodžersa (*Camryn Rogers*; 1999) —  kanādiešu vieglatlēte — vesera metēja.

## Skatīt arī
* Rodžerss
* *[[Rogers]]*
Rogers

***Rogers*** var būt:

* Rodžersa — uzvārds sieviešu dzimtē;
* Rodžerss — uzvārds vīriešu dzimtē.
Darijo Srna

**Darijo Srna** (, ; dzimis ) ir Horvātijas bijušais futbolists un Horvātijas izlases dalībnieks.

2001. gadā *[[HNK Hajduk Split|Hajduk Split]]* sastāvā kļuva par Horvātijas čempionu, bet 2000. un 2003. gadā ieguva Horvātijas kausu. No 2003. gada līdz 2018. gadam spēlēja Ukrainas klubā ''Shakhtar Donetsk'', un ir izcīnījis piecus Ukrainas čempionu titulus, trīs Ukrainas kausus un UEFA kausu. 2009. un 2010. gadā Srna pēc žurnālistu balsojuma tika atzīts par Ukrainas Premjerlīgas labāko futbolistu.

Horvātijas futbola izlasē Srna debitēja 2002. gadā. Pirmos vārtus izlases sastāvā guva  pret Beļģijas izlasi.

## Sasniegumi
**Hajduk Split**

* Horvātijas Pirmā līga: 2000—01
* Horvātijas kauss: 1999—2000, 2002—03

**Shakhtar Donetsk**

* Ukrainas Premjerlīga: 2004—05, 2005—06, 2007—08, 2009—10, 2010—11, 2011—12, 2012—13, 2013—14, 2016—17, 2017—18
* Ukrainas kauss: 2007—08, 2010—11, 2011—12, 2012—13, 2015—16, 2016—17, 2017—18
* Ukrainas Superkauss: 2005, 2008, 2010, 2012, 2013, 2014, 2015, 2017
* UEFA kauss: 2008—09

**Individuālie sasniegumi**

* Ukrainas Premjerlīgas labākais spēlētājs: 2008—09, 2009—10

## Ārējās saites
Antonio Kasāno

**Antonio Kasāno** (; dzimis ) ir bijušais Itālijas futbolists un Itālijas izlases dalībnieks.

2001. un 2003. gadā Kasāno tika atzīts par Itālijas A sērijas gada labāko jauno spēlētāju. 2006. gadā pievienojās Spānijas *La Liga* klubam *[[Madrides "Real" (futbols)|Real Madrid]]*, ar kuru izcīnīja Spānijas čempiona nosaukumu. Vēl 2011. gadā kopā ar *[[AC Milan|Milan]]* kļuva par Itālijas čempionu.

Itālijas futbola izlasē Kasāno debitēja  spēlē pret Polijas izlasi, kurā guva arī pirmos vārtus izlases labā.

## Sasniegumi
**Roma**

* Supercoppa Italiana: 2001

**Real Madrid**

* Spānijas La Liga: 2006–07

**Milan**

* Itālijas Serie A: 2010–11
* Supercoppa Italiana: 2011

**Individuālie sasniegumi**

* Itālijas Serie A gada labākais futbolists: 2001, 2003

## Ārējās saites
Rikārdu Kvarežma

**Rikārdu Andrade Kvarežma Bernandu** (, ; dzimis ) ir bijušais Portugāles futbolists un Portugāles izlases dalībnieks.

Rikārdu Kvarežma četras reizes ir kļuvis par Portugāles čempionu: vienu reizi ar *[[Sporting CP|Sporting]]* un trīs reizes ar *[[Futebol Clube do Porto|Porto]]*. 2006. gadā tika atzīts par Portugāles augstākās līgas gada spēlētāju. 2010. gadā ar *[[Milānas "Internazionale"|Internazionale]]* ieguva UEFA Čempionu līgas kausu. Šajā klubā divas reizes kļuva arī par Itālijas čempionu.

Portugāles futbola izlasē Kvarežma debitēja 2003. gada jūnijā spēlē pret Bolīvijas izlasi. Pirmos vārtu izlases labā guva  spēlē pret Beļģijas izlasi.

## Sasniegumi
**Sporting**

* Portugāles Premjerlīga: 2001–02
* Portugāles kauss futbolā: 2001–02
* Supertaça Cândido de Oliveira: 2002

**Porto**

* Portugāles Premjerlīga: 2005–06, 2006–07, 2007–08
* Taça de Portugal: 2005–06
* Supertaça Cândido de Oliveira: 2004, 2006
* Starpkontinentālais kauss: 2004

**Inter Milan**

* Itālijas Serie A: 2009–10
* Coppa Italia: 2009–10
* UEFA Čempionu līga: 2009–10

**Beşiktaş**

* Turcijas Superlīga: 2015–16, 2016–17
* Turcijas kauss: 2010–11

**Al-Ahli**

* AAE Prezidenta kauss: 2012–13

**Portugāle**

* Eiropas čempionāts futbolā: 2016

## Ārējās saites
Fogts

200px|thumb|right|Kanuta Rusecka 1823. gada zīmējums, kurā attēlots poļu voits
**Fogts** () jeb **voits** () ir apzīmējums valdnieka ieceltam ierēdnim kādas teritorijas pārvaldei. Viduslaiku Latvijas vēsturē fogti bija Livonijas ordeņa mestru iecelti pārvaldnieki un **soģi** Bauskas, Cēsu, Grobiņas, Kandavas, Rēzeknes un Sēlpils pilsnovadu jeb fogteju pārvaldei. Īslaicīgi fogti bija iecelti arī ordeņa pakļautās Zemgales un Žemaitijas pārvaldei.

## Vēsture
Kārļa Lielā dibinātās impērijas laikā fogti bija katoļu baznīcas bīskapiju un abatiju pārstāvji laicīgajās tiesās (). No latīņu valodas šis vārds pārgāja vācu valodā un Svētās Romas impērijas laikā zemes fogti (*Landvögte*) arvien biežāk pildīja laicīgo valdnieku pārstāvju funkcijas. Viduslaiku Livonijā fogti bija visu bīskapiju un vairāku ordeņa pilsnovadu pārvaldnieki.

Lietuvas dižkunigaitijas teritorijā, arī Latgalē par voitu dēvēja gan pilsētas soģi, gan ciema vecāko jeb ciema stārastu.

## Skatīt arī
* Rēzeknes fogti
* Bauskas fogti
* Cēsu fogti
* Grobiņas fogti
* Kandavas fogti
* Rēzeknes fogti
* Sēlpils fogti
HORYU-II

**HORYU-II** ir Japānas studentu eksperimentāls pavadonis, kas palaists 2012. gada maijā.

Pavadoni izgatavojuši Kjusju Tehnoloģiju institūta studenti. Tā masa ir 7,1 kg un izmēri — 350 × 310 × 315 mm. *HORYU-II* veidots, lai iesaistītu studentus Zemes mākslīgā pavadoņa projektēšanā un izgatavošanā. Pirmoreiz pasaulē tiks izmēģināta  sprieguma ģenerēšana kosmosā. Pavadonī uzstādīta attēlu kamera izglītības programmas ietvaros.

*HORYU-II* tika palaists  16:09 UTC ar nesējraķeti H-IIA/202 (lidojums 21) no Tanegasimas kosmosa centra. *HORYU-II* kopā ar SDS-4 bija palīgkrava pavadoņiem SHIZUKU un KOMPSAT-3

## Atsauces

## Ārējās saites
* ''HORYU-II'' Kyusyu Institute of Technology 
* Horyu-2 HAM Radio 
* Horyu 2 *Gunter's Space Page*
Naidžels de Jongs

**Naidžels de Jongs** (; dzimis ) ir bijušais Nīderlandes futbolists, spēlēja pussarga pozīcijā, Nīderlandes futbola izlases bijušais dalībnieks.

Profesionāļa karjeru sācis Nīderlandē *[[Amsterdamas "Ajax"|Ajax]]* sastāvā. Pirms tam bijis kluba jaunatnes akadēmijā. *Ajax* sastāvā guva uzvaru Nīderlandes čempionātā 2004. gadā. *[[Manchester City F.C.|Manchester City]]* sastāvā uzvarējis 2011.—2012. gada Premjerlīgas sezonā un ieguvis 2011. gada FA kausu.

Nīderlandes izlases sastāvā spēlējis 2010. gada Pasaules kausā un . gada Eiropas čempionātā. 2010. gada Pasaules kausā izlases sastāvā kvalificējās finālam.

## Sasniegumi
**Ajax**

* Eredivisie: 2003–04
* Johan Cruijff Schaal: 2005

**Manchester City**

* Anglijas Premjerlīga: 2011–12
* FA kauss: 2010–11
* FA Community Shield: 2012

**Individuālie sasniegumi**

* *[[AFC Ajax]]* gada labākais spēlētājs: 2005

## Atsauces

## Ārējās saites
Jongs

**Jongs** var būt:
* Alekss Jongs — Malaizijas sacīkšu pilots;
* Naidžels de Jongs — Nīderlandes futbolists.
Viljams Galā

**Viljams Galā** (; dzimis ) ir bijušais franču futbolists, spēlēja aizsarga pozīcijā, bijušais Francijas futbola izlases dalībnieks.

Profesionāļa karjeru sācis Francijā, četras sezonas aizvadījis Marseļas "Olympique" sastāvā Francijas augstākajā līgā. Kopš 2001.—2002. gada sezonas spēlē Anglijas Premjerlīgā. *[[Chelsea F.C.|Chelsea]]* sastāvā izcīnījis divas uzvaras Premjerlīgā (2004—05, 2005—06).

Francijas izlases sastāvā spēlējis divos Pasaules kausos (2006, 2010) un divos Eiropas čempionātos (, ). 2006. gada Pasaules kausā izlases sastāvā kvalificējās finālam.

## Sasniegumi
**Caen**

* Francijas 2. divīzija: 1995—96

**Chelsea**

* Anglijas Premjerlīga: 2004—05, 2005—06
* Anglijas Līgas kauss: 2004—05
* FA Community Shield: 2005

**Francija**

* FIFA Konfederāciju kauss: 2003

**Individuālie sasniegumi**

* Francijas 1. divīzijas gada labākais jaunais spēlētājs: 1999

## Atsauces

## Ārējās saites

* 

* Tottenham Hotspur profils
Hālids Būlahrūzs

**Hālids Būlahrūzs** (*Khalid Boulahrouz*, , ; dzimis  Māsleisā, Nīderlandē) ir bijušais berberu izcelsmes Nīderlandes futbolists, spēlēja aizsarga pozīcijā, Nīderlandes futbola izlases bijušais dalībnieks.

Profesionāļa karjeru sācis Nīderlandē, vēl spēlējis Anglijas Premjerlīgā, Spānijas *La Liga*, Vācijas Bundeslīgā. Nīderlandes izlases sastāvā Pasaules kausos (2006, 2010) un . gada Eiropas čempionātā. 2010. gada Pasaules kausā izlases sastāvā kvalificējās finālam.

## Sasniegumi
**Hamburger SV**

* UEFA Intertoto kauss: 2005

## Atsauces

## Ārējās saites
Mogulu impērija

**Mogulu impērija** (, *Shāhān-e Gūrkānī*, ), arī **Mogolu impērija** vai **Mugalu impērija**, bija musulmaņu lielvalsts, kas no 1526. līdz 1857. gadam pastāvēja tagadējās Indijas, Pakistānas, Afganistānas un Bangladešas teritorijā.

## Lokalizācija
Impērijas ziedu laikā 17. gadsimtā tās platība sasniedza aptuveni 3,2 miljonus km² un iedzīvotāju skaits bija starp 100 līdz 150 miljoniem.
Galvaspilsēta ar īsiem pārtraukumiem atradās Āgrā (1526—1540, 1555—1571, 1598—1648), pēc tam Deli (1648—1857).

## Valdnieki
Mogulu imperatori jeb padišahi ( — *pādšāh*) bija tiešie Čingishana un Tamerlana pēcteči. Pirmais mogulu imperators Bāburs bija dzimis Fergānas ielejā tagadējā Uzbekistānā. Akbara Lielā valdīšanas laikā (1556—1605) impērija nostiprinājās, bet Šaha Džahāna laikā (1628—1658) tika uzcelts Tadžmahāls, kas ir viens no ievērojamākajiem mogulu arhitektūras pieminekļiem. Aurangzeba valdīšanas laikā (1658—1707) impērija bija vislielākā tās pastāvēšanas vēsturē.

## Likvidācija
1857. gadā, kad impērija pēc Sipaju sacelšanās apspiešanas beidza pastāvēt, tās teritoriju iekļāva jaunizveidotās Britu Indijas sastāvā. 1876. gadā britu karaliene Viktorija kļuva par Britu Indijas imperatori.

## Ārējās saites
Meksikas kailgalve

**Meksikas kailgalve** (*Psilocybe mexicana*) ir psihodēliska kailgalvju ģints sēne. Tā ir zināma kā pirmā sēne, no kuras Alberts Hofmanis ieguva psihoaktīvās vielas psilocibīnu un psilocīnu. Abas vielas tika nosauktas pēc sēnes ģints latīniskā nosaukuma (*Psilocybe*). Meksikas kailgalves izmantoja Ziemeļamerikas un Centrālamerikas vietējie iedzīvotāji vēl pirms vairāk kā 2000 gadiem. Acteki Meksikas kailgalves vietējā valodā dēvēja par *teonanacatl* (*Dieva sēnēm*).

## Ārējās saites

*
SDS-4

**SDS-4** jeb **Small Demonstration Satellite 4** (no  "Mazs demonstrācijas pavadonis 4") ir Japānas Aerokosmisko pētījumu aģentūras (JAXA) eksperimentāls pavadonis, kas palaists 2012. gada maijā solārsinhronā orbītā.

Pavadonis ar masu 50 kg ir kuba formas ar skaldnes garumu 50 cm. Tajā ir uzstādītas četras tehnoloģisku eksperimentu iekārtas:
* *FOX* (*FHP [Flat Heat Pipe] On-orbit Experiment*) — plakanu karstuma cauruļu pārbaudīšana siltuma regulācijas sistēmām nākotnes pavadoņos;
* *IST* (*In-flight experiment of Space Materials using THERME*) — siltumizolācijas materiālu degradācijas novērtēšana, izmantojot Francijas kosmosa aģentūras momponentu *THERME*;
* *QCM* (*Quartz Crystal Microbalance*) — kvarca mikrolīdzsvara novērtēšana, kurus izmantos nākotnes sensoros, kas mērīs iekšājo piesārņojumu;
* *SPAISE* (*Space-based Automatic Identification System Experiment*) — Automātiskās identifikācijas sistēmas eksperiments, uztverot signālus no kuģiem ar divām īpašām antenām.

*SDS-4* tika palaists  16:09 UTC ar nesējraķeti H-IIA/202 (lidojums 21) no Tanegasimas kosmosa centra. *SDS-4* kopā ar HORYU-II bija palīgkrava pavadoņiem SHIZUKU un KOMPSAT-3

## Atsauces

## Ārējās saites
* ''SDS-4''  JAXA 
* SDS 4 *Gunter's Space Page*
Demiens Dafs

**Demiens Dafs** (; dzimis ) ir bijušais īru futbolists, spēlēja pussarga pozīcijā, Īrijas futbola izlases dalībnieks.

Visu profesionāļa karjeru aizvadījis Anglijā, jaunieša gados spēlējis Īrijā. Lielāko karjeras daļu (1996—2003) spēlējis *[[Blackburn Rovers F.C.|Blackburn Rovers]]* kluba sastāvā. *[[Chelsea F.C.|Chelsea]]* sastāvā divas reizes uzvarējis Premjerlīgā. *[[Newcastle United F.C.|Newcastle United]]* sastāvā izcīnījis Intertoto kausu, *[[Fulham F.C.|Fulham]]* sastāvā sasniedzis Eiropas līgas kausa izcīņas finālu 2010. gadā.

Īrijas izlases sastāvā spēlējis 2002. gada Pasaules kausā.

## Sasniegumi
**Blackburn Rovers**

* Anglijas Līgas kauss: 2001–02

**Chelsea**

* Anglijas Premjerlīga: 2004–05, 2005–06
* Anglijas Līgas kauss: 2004–05
* FA Community Shield: 2005

**Newcastle United**

* UEFA Intertoto kauss: 2006

## Atsauces

## Ārējās saites

* Football Database profils 
* Newcastle profils 
* Premjerlīgas profils
Jorgs Karagunis

**Jorgs Karagunis** (, *Giorgos Karagounis*; dzimis ) ir bijušias grieķu futbolists, spēlēja pussarga pozīcijā, Grieķijas futbola izlases bijušais dalībnieks.

Profesionāļa karjeru sācis Grieķijā *[[Apollon Smyrni F.C.|Apollon Smyrni]]* sastāvā. Lielāko karjeras daļu (1998—2003; kopš 2007. gada) pārstāv Atēnu "Panathinaikos". Kluba sastāvā divas reizes kļuvis par Grieķijas čempionu (1996, 2010), kā arī vienreiz izcīnījis Grieķijas kausu. Milānas "Internazionale" sastāvā 2006. gadā izcīnījis Itālijas kausu.

Grieķijas izlases sastāvā spēlējis 2010. gada Pasaules kausā un trijos Eiropas čempionātos (, , ). 2004. gada Eiropas čempionātā izlases sastāvā kļuva par Eiropas čempionu.

## Sasniegumi
**Inter Milan**

* Coppa Italia: 2004–05

**Panathinaikos**

* Grieķijas Superlīga: 2009–10
* Grieķijas kauss: 2009–10

**Grieķija**

* Eiropas čempionāts futbolā: 2004

## Ārējās saites
Leonīds Breikšs

**Leonīds Breikšs** (1908—1942) bija latviešu dzejnieks un žurnālists. Pazīstams ar savu mīlas liriku un patriotisko dzeju ("Lūgšana", "Himna"). Pēc Latvijas okupācijas Breikšs tika apcietināts un deportēts uz ieslodzījuma vietu Padomju Savienībā, kur gāja bojā.

## Dzīvesgājums

Dzimis 1908. gada 8. aprīlī Maskavas guberņas Volokolamskas apriņķa Jeļizarovas muižas pārvaldnieka piecu bērnu ģimenē. Kristīts evaņģēliski luteriskajā draudzē. 1913. gada vasaru Leonīda māte ar bērniem pavadīja savu vecāku mājās Vecpiebalgas „Pakalniešos”, tad atgriezās Krievijas pilsētā Serpuhovā. Sākoties Pirmajam pasaules karam, viņi 1914. gadā pārcēlās uz Maskavu. 

1920. gadā Breikšu ģimene pārcēlās uz dzīvi Latvijā. Pirmos dzejoļus Leonīds uzrakstīja 1921. gadā, bet 1922. gada 29. decembrī laikrakstā „Kurzemnieks” tika iespiests viņa pirmais dzejolis „Ziemassvētku vakarā”. Viņš mēģināja publicēt Jeseņina dzejoļu izlasi, bet pietrūka līdzekļu. Līdz 1927. gadam mācījās Rīgas 1. pilsētas ģimnāzijā, kur par latviešu valodas un literatūras skolotāju strādāja Vilis Plūdons. 1928. gadā Breikšs iestājās Latvijas Universitātes juridiskajā nodaļā, bet studijas nepabeidza. 1929. gada rudens semestrī tika uzņemts studentu korporācijā ''Fraternitas Lataviensis''.
No 1930. gada viņš strādāja laikrakstā „Latvis” un Iekšlietu ministrijas preses un biedrības nodaļā, no 1936. gada bija žurnāla „Skolas dzīve” atbildīgais redaktors. 

No 1937. līdz 1940. gadam Leonīds Breikšs darbojās Sabiedrisko lietu ministrijas ideoloģisko rakstu nodaļā par redaktoru.

Pēc Latvijas okupācijas Leonīdu Breikšu 1941. gada 17. aprīlī apcietināja un deportēja uz PSRS, kur jūlijā kopā ar aptuveni 900 apsūdzētajiem Latvijas pilsoņiem ieslodzīja Astrahaņas izmeklēšanas cietumā. 1942. gada vasarā, pārvedot uz citu ieslodzījuma vietu, viņš smagi saslima un mira. Viņa nāves vieta un datums nav zināmi.

## Darbi
* dzejoļu krājums “Skanošie ūdeņi” (1931)
* romāns ”Maldugunis” (1933)
* raksts “Viņu laiks ir klāt” (1933)
* apceres ”Mūsu ģimene” (1935)
* dzejoļu krājums ”Mana sapņu zeme” (1935)
* dzejoļu krājums ”Darba dziesmas” (1936)
* dzejoļu krājums ”Dziesmas zemei un debesīm” (1942)
* dzejas izlase “Gaismas ceļš”
* dzejas izlase “Dziesmas un lūgšanas”

Dzejolim “Himna” (“Svēts mantojums šī zeme mūsu tautai”) mūziku komponējis Jānis Norvilis, savukārt dzejolim "Lūgšana Ziemassvētku vakarā"  — Jānis Lūsēns.

## Literatūra
* Leonīds Breikšs. Dzīve un darbi. (Sak. Bisters M, Bērsons I.) R.: “Enigma”, I.sēj. 1998., II. sēj. 2000., "Valters un Rapa", III. sēj. 2002., "Valters un Rapa", IV. sēj. 2005., "Valters un Rapa", V. sēj. 2010.  
* Vēlreiz nākšu. — R.: ”Enigma”, 1998.
* Gaismas ceļš. — R.: ”Liesma”, 1991.
* Mūsu svētais mantojums. — R.: ”Signe”, 1998.

## Atsauces

## Ārējās saites
* Leonīda Breikša dzejoļi
Breikšs

**Breikšs** (sieviešu dzimtē Breikša) ir latviešu cilmes vīriešu dzimtes uzvārds, kas varētu būt cēlies apvidvārda „breikšis” ar nozīmi „trokšņotājs, ķildnieks, bulduris”. Cilvēki ar šo uzvārdu:

* Jānis Breikšs:
** Jānis Breikšs (1887—1965) — jurists un politiķis;
** Jānis Breikšs (1850—1915) — skolotājs;
* Leonīds Breikšs (1908—1942) — dzejnieks un žurnālists;
* Nikolajs Breikšs (1911—1972) — gleznotājs;
* Teodors Breikšs (1855—1922) — skolotājs un sabiedriskais darbinieks.

## Atsauces
Anrī Puankarē

**Žils Anrī Puankarē** (; dzimis , miris ) bija franču matemātiķis, teorētiskais fiziķis, inženieris un filozofs. Devis lielu ieguldījumu teorētiskajā un lietišķajā matemātikā, matemātiskajā fizikā un debess mehānikā. Viņš noformulēja Puankarē hipotēzi, kas bija viena no slavenākajām neatrisinātajām matemātikas problēmām, līdz to 2002. — 2003. gadā atrisināja Krievijas matemātiķis Grigorijs Perelmans. Pētot triju ķermeņu problēmu, lika pamatus modernajai haosa teorijai. Tāpat viņš tiek uzskatīts par vienu no topoloģijas jomas dibinātājiem, kā arī ir viens no relativitātes teorijas tēviem. Puankarē vārdā nosaukta Puankarē grupa.

Dzimis Nansī medicīnas profesora ģimenē. Mācījies licejā Nansī. Medicīnas dienesta sastāvā piedalījās Francijas—Prūsijas karā. 1870. gadā Parīzē iestājās Politehniskajā skolā (*École Polytechnique*), kur viņa skolotājs bija Šarls Ermits. Skolu absolvēja 1875. vai 1876. gadā, turpināja mācības Kalnu skolā (*École des Mines*), un 1879. gadā ieguva inženiera grādu. Tajā pašā gadā Parīzes Universitātē ieguva doktora grādu matemātikā. Pēc grāda iegūšanas ārpus ierēdņa darba pasniedza Kānas, vēlāk Parīzes Universitātē. 1887. gadā, 32 gadu vecumā, ievēlēts Francijas Zinātņu akadēmijā, 1906. gadā kļuva par tās prezidentu. 1909. gadā ievēlēts Franču akadēmijā (*Académie française*). Aizstāvot Alfredu Dreifusu, iesaitījās Dreifusa lietas prāvā. 

## Ārējās saites

* Biogrāfija